CELEX: C2004/300/70
Language: et
Date: 2004-12-04 00:00:00
Title: Kohtuasi C-442/04: Hispaania Kuningriigi 21. oktoobri 2004. aasta hagi Euroopa Liidu Nõukogu vastu

4.12.2004   
            
            
               ET
            
            
               Euroopa Liidu Teataja
            
            
               C 300/36
            
         Hispaania Kuningriigi 21. oktoobri 2004. aasta hagi Euroopa Liidu Nõukogu vastu
   (Kohtuasi C-442/04)
   (2004/C 300/70)
   Hispaania Kuningriik esitas 21. oktoobril 2004 Euroopa Ühenduste Kohtusse hagi Euroopa Liidu Nõukogu vastu. Hageja esindaja on Abogado del Estado Enrique Braquehais Conesa, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               —
            
            
               tühistada nõukogu 19. juuli 2004. aasta määruse (EÜ) nr 1415/2004, (1) millega määratakse kindlaks maksimaalne aastane püügikoormus teatavate kalastuspiirkondade ja kalapüügiliikide osas, artiklid 1-6, millega rakendatakse nõukogu 4. novembri 2003. aasta määrust (EÜ) nr 1954/2003, (2) mis käsitleb teatavate ühenduse kalastuspiirkondade ja kalavarudega seotud püügikoormuse korraldamist ning millega muudetakse määrust (EÜ) nr 2847/93 (3) ja tunnistatakse kehtetuks määrused (EÜ) nr 685/95 (4) ja (EÜ) nr 2027/95, (5) ja;
            
         
               —
            
            
               jätta kohtukulud kostjaks oleva institutsiooni kanda.
            
         Õiguslikud alused ja peamised argumendid
   mittediskrimineerimise põhimõtte rikkumine
   
               a)
            
            
               kuna käesoleva hagiga vaidlustatud määrusega (EÜ) nr 1415/2004 rakendatakse määrust (EÜ) nr 1954/2003, täpsemalt selle artikleid 3 ja 6, mis puudutavad viidatud sätetes märgitud iga liikmesriigi, konkreetse piirkonna ja kalastuspiirkondade maksimaalset aastast püügikoormust, ning mille Hispaania kuningriik vaidlustas (kohtuasi C-36/04), kuna kasutades aastaid 1998 kuni 2002 kui võrdlusperioodi, diskrimineeritakse Hispaania laevastikku kodakondsuse alusel, sest nendel aastatel oli Hispaania laevastiku juurdepääs piirkondadesse CIEM V b, VI, VII ja VIII a, b, d ja e piiratud Hispaania Kuningriigi ja Portugali Vabariigi ühinemisakti Euroopa Ühendustega ning määruste (EÜ) nr 685/95 ja (EÜ) nr 2027/95 alusel;
            
         
               b)
            
            
               kuna vaidlustatud määrusega (EÜ) nr 1415/2004 rakendatud määruse (EÜ) nr 1954/2003 artiklis 6 tundliku piirkonna määramine diskrimineerib samuti Hispaania laevastikku, sest uus tundlik piirkond kattub osaliselt piirkonnaga “Irish Box”, milles Hispaania laevastik oli allutatud Hispaania Kuningriigi ja Portugali Vabariigi ühinemislepingu järgsetele piirangutele.
            
         võimu kuritarvitamine
   kuna vaidlustatud määrusega (EÜ) nr 1415/2004 rakendatud määruse (EÜ) nr 1954/2003 artiklis 6 reguleeritud tundliku piirkonna kaitse oleks tulnud saavutada määrusega (EÜ) nr 850/1998, kalavarude kaitsest noorte mereorganismide kaitseks võetud tehniliste meetmete kaudu, kehtestatud menetlust kasutades.
   
      (1)   ELT L 258, 5.8.2004, lk 1.
   
      (2)   ELT L 289, 7.11.2003, lk 1.
   
      (3)  EÜT L 261, 20.10.1993, lk 1.
   
      (4)  EÜT L 71, 31.3.1995, lk 5.
   
      (5)  EÜT L 199, 24.8.1995, lk 1.